ai4bharat/Pralekha huggingface dataset:
મંત્રીમંડળ
મંત્રીમંડળે ભારત અને જર્મની વચ્ચે રેલવે ક્ષેત્રના સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારત સરકારના રેલવે મંત્રાલય અને જર્મનીના ડીબી એન્જિનિયરિંગ એન્ડ કન્સલ્ટિંગ GMBH વચ્ચે રેલવે ક્ષેત્રમાં ટેકનોલોજીને લગતા સહયોગ માટે થયેલા સમજૂતી કરાર ને મંજૂરી આપવામાં આવી હતી. આ MoU પર ફેબ્રુઆરી 2020માં હસ્તાક્ષર થયા હતા.
વિગતો:
રેલવે ક્ષેત્રમાં ટેકનોલોજીને લગતા સહયોગ માટે આ સમજૂતી કરાર થી નીચે દર્શાવેલા ક્ષેત્રોમાં એકબીજાને સહયોગ મળી શકશે:
- નૂર પરિચાલન 
- મુસાફર પરિચાલન 
- ઇન્ફ્રાસ્ટ્રક્ચર નિર્માણ અને વ્યવસ્થાપન 
- અદ્યતન, સ્પર્ધાત્મક રેલવે સંગઠનનો વિકાસ 
- રેલવે પરિચાલન, માર્કેટિંગ અને સેલ્સ માટે તેમજ વહીવટી હેતુઓ માટે IT ઉકેલો
- ભવિષ્ય સૂચક જાળવણી
- ખાનગી ટ્રેનોનું પરિચાલન અને
- અન્ય કોઇપણ ક્ષેત્ર જેના વિશે બંને પક્ષે પારસ્પરિક રીતે લેખિતમાં સંમતિ સાધવામાં આવી હોય.
પૃષ્ઠભૂમિ:
રેલવે મંત્રાલય દ્વારા રેલવે ક્ષેત્રમાં ટેકનિકલ સહયોગ માટે વિવિધ વિદેશી સરકારો અને રાષ્ટ્રીય રેલવે સાથે સહયોગના ક્ષેત્રો ઓળખવા સંદર્ભે સમજૂતી કરારો  / સહયોગ કરારો  / વહીવટી ગોઠવણ  / સંયુક્ત ઇચ્છાનો એકરાર  કરવામાં આવ્યા છે જેમાં હાઇસ્પીડ રેલ, વર્તમાન રૂટ્સની સ્પીડમાં વૃદ્ધિ, વિશ્વકક્ષાના સ્ટેશનોનો વિકાસ, ભારે અંતરની કામગીરીઓ અને રેલવે ઇન્ફ્રાસ્ટ્રક્ચરના આધુનિકીકરણ વગેરે ક્ષેત્રોને પણ સમાવી લેવામાં આવ્યા છે.
SD/GP/RP
(Visitor Counter : 165
પ્રધાનમંત્રીનું કાર્યાલય
પ્રધાનમંત્રીએ બર્મિંગહામ 2022 કોમનવેલ્થ ગેમ્સમાં મહિલા 68 KG કુસ્તીમાં બ્રોન્ઝ મેડલ જીતવા બદલ કુસ્તીબાજ દિવ્યાને શુભેચ્છાઓ પાઠવી
પ્રધાનમંત્રી શ્રી નરેન્દ્ર મોદીએ બર્મિંગહામ 2022 કોમનવેલ્થ ગેમ્સમાં મહિલા 68 KG કુસ્તીમાં બ્રોન્ઝ મેડલ જીતવા બદલ કુસ્તીબાજ દિવ્યાને શુભેચ્છાઓ પાઠવી છે.
પ્રધાનમંત્રીએ ટ્વીટ કર્યું;
"ભારતના કુસ્તીબાજો ઉત્કૃષ્ટ છે અને તે CWGમાં સ્પષ્ટપણે પ્રતિબિંબિત થાય છે. કાંસ્ય જીતવા બદલ @DivyaWrestler પર ગર્વ છે. આ સિદ્ધિ આવનારી પેઢીઓમાં વખાણવામાં આવશે. તેના ભવિષ્યના પ્રયાસો માટે શુભેચ્છાઓ.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પશુ સંવર્ધન, ડેરી અને મત્સ્ય ઉછેર મંત્રાલય
શ્રી પરષોત્તમ રૂપાલાએ સરકારના 8 વર્ષ પર ડીડી ન્યૂઝ કોન્ક્લેવમાં ભાગ લીધો
મત્સ્યોદ્યોગ, પશુપાલન અને ડેરીના કેન્દ્રીય કેબિનેટ મંત્રી શ્રી પરષોત્તમ રૂપાલાએ 8મી જૂન, 2022ના રોજ ડીડી ન્યૂઝ કોન્કલેવમાં ભાગ લીધો હતો. પ્રધાનમંત્રી શ્રી નરેન્દ્ર મોદીની આગેવાની હેઠળની કેન્દ્ર સરકાર આઠ વર્ષ પૂર્ણ કરી રહી છે ત્યારે, ડીડી ન્યૂઝ 3જીથી 11મી જૂન, 2022 સુધી એક સપ્તાહ લાંબા આઠ સાલ મોદી સરકાર: કિતને હુએ સપને સાકાર શીર્ષકથી હેઠળ ન્યૂઝ કોન્ક્લેવનું આયોજન કરી રહ્યું છે.
મુલાકાત દરમિયાન, શ્રી પરષોત્તમ રૂપાલાએ જણાવ્યું હતું કે પ્રધાનમંત્રી શ્રી નરેન્દ્ર મોદીએ હંમેશા તમામ ક્ષેત્રોમાં વૈજ્ઞાનિક નવીનતા અને ટેકનોલોજીને પ્રોત્સાહન આપ્યું છે, ખાસ કરીને ખેડૂત કલ્યાણ માટે, જે હંમેશા સરકાર માટે ટોચની પ્રાથમિકતા રહી છે. તેમણે ટિપ્પણી કરી કે પ્રધાનમંત્રી શ્રી નરેન્દ્ર મોદી જ્યારે ગુજરાતના મુખ્યમંત્રી હતા ત્યારે પણ આ વાત સાચી ઠેરવી હતી અને તેઓ ખેડૂતો સાથે વાર્તાલાપ કરતા, કૃષિ મહોત્સવની શરૂઆત કરતા અને પ્રાણીઓ માટે એમ્બ્યુલન્સ, મોબાઈલ વેટરનરી યુનિટ પણ શરૂ કર્યા હતા. તેમણે ઉમેર્યું કે હાલમાં પીએમ-કિસાનના 11મા હપ્તા હેઠળ DBT હેઠળ રૂ. 2 લાખ કરોડ સીધા લાભાર્થીના ખાતામાં ટ્રાન્સફર કરવામાં આવ્યા છે.
ડેરી ક્ષેત્રમાં સેવાઓ અને ઉદ્યોગસાહસિકતાને પ્રોત્સાહન આપવા માટે, સંવર્ધન ફાર્મ અને ડેરી એકમોના હેન્ડહોલ્ડિંગ માટે પચાસ ટકા સબસિડી આપવામાં આવી છે. સહકારી સંસ્થાઓની તાકાત વિશે બોલતા, શ્રી પરષોત્તમ રૂપાલાએ જણાવ્યું હતું કે ગુજરાતમાં અમૂલ સૌથી સફળ ઉદાહરણ છે જે ભારતના ગામડાઓમાં દરરોજ 125 કરોડ રૂપિયાથી વધુનું પમ્પ કરે છે. કૃષિના અન્ય ક્ષેત્રોમાં પણ તેના અનુકરણ કરવાના પ્રયાસો ચાલુ છે. મત્સ્યઉદ્યોગ ક્ષેત્રમાં, સરકારે પ્રધાનમંત્રી મત્સ્ય સંપદા યોજના રજૂ કરી છે જેમાં માછીમારો માટે પ્રથમ વખત કિસાન ક્રેડિટ કાર્ડ્સ લાવ્યા છે, અને તે ઉદ્યોગસાહસિકતા, માછલી પરિવહન, આજીવિકા વગેરે માટે પણ સમર્થન આપી રહી છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 153
પ્રધાનમંત્રીનું કાર્યાલય
પ્રધાનમંત્રી 10 ફેબ્રુઆરીના રોજ વર્લ્ડ સસ્ટેઇનેબલ ડેવલપમેન્ટ સમિટનું ઉદ્ઘાટન કરશે
પ્રધાનમંત્રી શ્રી નરેન્દ્ર મોદી 10 ફેબ્રુઆરીના રોજ સાંજે 6.30 વાગે વીડિયો કોન્ફરન્સિંગ દ્વારા વર્લ્ડ સસ્ટેઇનેબલ ડેવલપમેન્ટ સમિટ 2021નું ઉદ્ઘાટન કરશે. આ સમિટનો વિષય છે – ‘આપણા સામાન્ય ભવિષ્યને નવેસરથી પરિભાષિત કરવું: તમામ માટે સલામત અને સુરક્ષિત પર્યાવરણ.’ આ પ્રસંગે ગયાનાના પ્રમુખ મહામહિમ ડો. મોહમ્મદ ઇરફાન અલી, પાપુઆ ન્યૂ ગિનીના પ્રધાનમંત્રી માનનીય જેમ્સ મરાપે, પ્રજાસત્તાક માલ્દિવ્સની સંસદ પીપલ્સ મજલિસના અધ્યક્ષ શ્રી મોહમ્મદ નાશીદ, સંયુક્ત રાષ્ટ્રના નાયબ મહાસચિવ શ્રીમતી અમીના જે મોહમ્મદ તથા ભારતના કેન્દ્રીય પર્યાવરણ, વન અને આબોહવામાં પરિવર્તન મંત્રી શ્રી પ્રકાશ જાવડેકર ઉપસ્થિત રહેશે.
આ સમિટ વિશે
ધ એનર્જી એન્ડ રિસોર્સીસ ઇન્સ્ટિટ્યૂટ ના મુખ્ય કાર્યક્રમ વર્લ્ડ સસ્ટેઇનેબલ ડેવલપમેન્ટ સમિટની 20મી બેઠક 10થી 12 ફેબ્રુઆરી, 2021 સુધી ઓનલાઇન યોજાશે. આ સમિટમાં મોટી સંખ્યામાં સરકારના પ્રતિનિધિઓ, વ્યવસાયિક દિગ્ગજો, શિક્ષાવિદો, આબોહવા વિજ્ઞાનીઓ, આબોહવામાં લડાઈ સામે સહભાગી થયેલા યુવા પ્રતિનિધિઓ અને નાગરિક સમાજની સંસ્થાના પ્રતિનિધિઓ એકમંચ પર આવશે. ભારતના પર્યાવરણ, વન અને આબોહવા મંત્રાલય, નવી અને પુનઃપ્રાપ્ય ઊર્જા મંત્રાલય અને પૃથ્વી વિજ્ઞાન મંત્રાલય આ સમિટમાં મુખ્ય પાર્ટનર્સ છે. આ સમિટ દરમિયાન ઊર્જા અને ઉદ્યોગની આગેકૂચ અને પરિવર્તન, સ્વીકાર્યતા અને સક્ષમતા, પર્યાવરણ આધારિત સમાધાનો, ક્લાઇમેટ ફાઇનાન્સ, સર્ક્યુલર ઇકોનોમી, સ્વચ્છ દરિયાઓ અને હવાનું પ્રદૂષણ જેવા વિષયો પર ચર્ચા થશે.
SD/GP/BT
(
પ્રધાનમંત્રીનું કાર્યાલય
આરામાં પાવર ગ્રીડ સબસ્ટેશનના વિસ્તરણ માટેનો શિલાન્યાસ પ્રદેશના લોકો માટે જીવન સરળ બનાવશે: પીએમ
પ્રધાનમંત્રી શ્રી નરેન્દ્ર મોદીએ જણાવ્યું હતું કે બિહારના આરામાં પાવર ગ્રીડ સબસ્ટેશનના વિસ્તરણ માટેનો શિલાન્યાસ બિહારના આરા, ભોજપુર, બક્સર અને રોહતાસ સહિત અન્ય ઘણા જિલ્લાઓના લોકો માટે જીવન સરળ બનાવશે.
કેન્દ્રીય ઊર્જા અને નવી અને પુનઃપ્રાપ્ય ઊર્જા મંત્રી, શ્રી આર.કે. સિંહ દ્વારા કરાયેલા ટ્વીટ થ્રેડનો જવાબ આપતા, પ્રધાનમંત્રીએ ટ્વીટ કર્યું;
“ऊर्जा के क्षेत्र में इस विस्तार से औद्योगिक विकास और रोजगार सृजन के अलावा कई और फायदे हैं। इसके साथ ही यह बिहार के आरा, भोजपुर, बक्सर और रोहतास सहित कई और जिलों के लोगों के जीवन को आसान बनाएगा।”
YP/GP/JD
(
સંરક્ષણ મંત્રાલય
DRDOએ PPE ટેસ્ટીંગ સુવિધાને DRDE ગ્વાલિયરથી સ્થળાંતરિત કરી INMAS દિલ્હીમાં મોકલી આપી
પર્સનલ પ્રોટેક્ટીવ ઈક્વિપમેન્ટ ની અને માસ્કની ઝડપી ડીલવરી કરી શકાય અને તેમાં લાગતા સમયને ઓછો કરી શકાય તે માટે ડીફેન્સ રીસર્ચ એન્ડ ડેવલપમેન્ટ ઓર્ગેનાઈઝેશન  દ્વારા ટેસ્ટીંગ સુવિધાને ડીફેન્સ રીસર્ચ ડેવલપમેન્ટ એસ્ટાબ્લીશમેન્ટ , ગ્વાલિયરથી ખસેડીને ઇન્સ્ટીટયુટ ઓફ ન્યુક્લિયર મેડીસીન એન્ડ અલાય્ડ સાયન્સીઝ , દિલ્હીમાં ખસેડવામાં આવી છે. INMAS એ DRDOની અન્ય એક પ્રીમિયર લાઈફ સાયન્સ લેબોરેટરી છે. INMAS ખાતે ટેસ્ટીંગ અને બોડી સુટ તથા માસ્કના ઈવેલ્યુએશનની સુવિધા સંપૂર્ણ રીતે કાર્યરત છે. આ લેબોરેટરી ખાતે આ વસ્તુઓના 10 કરતા વધુ બેચનું પહેલેથી જ પરીક્ષણ કરી લેવામાં આવ્યું છે. DRDE ગ્વાલિયર કે જે કોવીડ-19 સામે લડવામાં આગળની હરોળમાં રહેલ છે તેને હવે વિદેશમાંથી આવેલ HLL લાઈફ કેર લિમિટેડ પાસેથી મેળવવામાં આવેલ માસ્ક અને બોડી સુટને જુદી જુદી સંસ્થાઓને વિતરિત કરવામાં આવે તે પહેલા તેમના લેબલ કલેઈમને કન્ફર્મ કરવાનું કાર્ય સોંપવામાં આવ્યું છે.
GP/DS
(Visitor Counter : 191
ગૃહ મંત્રાલય
પદ્મ પુરસ્કાર-2022 માટે નામાંકનની છેલ્લી તારીખ 15 સપ્ટેમ્બર, 2021
ગણતંત્ર દિવસ-2022ના પ્રસંગે જાહેર થનારા પદ્મ પુરસ્કારો  માટે ઓનલાઈન નામાંકન/ભલામણો સ્વીકારાઈ રહી છે. પદ્મ પુરસ્કારો માટે નામાંકનની છેલ્લી તારીખ 15 સપ્ટેમ્બર, 2021 છે. પદ્મ પુરસ્કારો માટે નામાંકન/ભલામણો માત્ર પદ્મ પુરસ્કાર પોર્ટલ https://padmaawards.gov.in પર ઓનલાઈન પ્રાપ્ત કરી શકાશે.
સરકાર પદ્મ પુરસ્કારોને ‘પીપલ્સ પદ્મ’માં તબદિલ કરવા પ્રતિબદ્ધ છે. દરેક નાગરિકને અનુરોધ છે કે એ પ્રતિભાશાળી વ્યક્તિઓની ઓળખ માટે નક્કર પ્રયાસો કરવામાં આવે કે જેમની ઉત્કૃષ્ટતા અને ઉપલબ્ધિઓને વાસ્તવમાં ઓળખ મળે કે જે મહિલાઓ, સમાજના નબળા વર્ગો, અનુસૂચિત જાતિ અને અનુસૂચિત જનજાતિ, દિવ્યાંગ લોકો અને એવા લોકો કે જેઓ નિઃસ્વાર્થભાવે સમાજની સેવા કરનારા કેમ ન હોય.
નામાંકન/ભલામણોમાં તમામ ઉપરોક્ત ઉલ્લેખિત પદ્મ પોર્ટલ પર ઉપલબ્ધ પ્રારૂપમાં વિગતવાર નિર્દિષ્ટ એવી તમામ સંબંધિત વિગતો વર્ણનાત્મક સ્વરૂપે વિવરણ  હોવું જોઈએ જેમાં તેનીં / તેણીની તેના/તેણીના સંબંધિત ક્ષેત્ર/ડિસિપ્લીનમાંની વિશિષ્ટ અને અસાધારણ ઉપલબ્ધિઓ/સેવાને સ્પષ્ટ રીતે સામે લાવે.
આ સંદર્ભે વધુ વિગતો ગૃહ મંત્રાલયની વેબસાઇટ  પર 'પુરસ્કારો અને ચંદ્રકો' શીર્ષક હેઠળ ઉપલબ્ધ છે. આ પુરસ્કારોને લગતા કાયદા અને નિયમો વેબસાઇટ પર https://padmaawards.gov.in/AboutAwards.aspx લિંક સાથે ઉપલબ્ધ છે.
કોઈપણ પૂછપરછ/સહાય માટે, કૃપા કરીને 011-23092421, +91 9971376539, +91 9968276366, +91 9711662129, +91 7827785786 નો સંપર્ક કરો
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 165
રેલવે મંત્રાલય
શ્રીમતી દર્શના જરદોશે 'મિલે સુર મેરા તુમ્હારા' ગીતનું નવું સંસ્કરણ રાષ્ટ્રને સમર્પિત કર્યું
'મિલે સુર મેરા તુમ્હારા' ગીતનું નવું સંસ્કરણ રેલવેના તમામ કર્મચારીઓ અને અધિકારીઓ દ્વારા તૈયાર અને ગાવામાં આવ્યું
રેલવે અને કાપડ રાજ્યમંત્રી શ્રીમતી દર્શના જરદોશે આજે વીડિયો કોન્ફરન્સિંગ દ્વારા 'મિલે સુર મેરા તુમ્હારા' ગીતનું નવું સંસ્કરણ રાષ્ટ્રને સમર્પિત કર્યું. આ ગીતનું નવું સંસ્કરણ રેલવે કર્મચારીઓ અને અધિકારીઓએ તૈયાર કર્યું છે. કાર્યક્રમ દરમિયાન, રેલવે બોર્ડના ચેરમેન અને સીઇઓ, શ્રી સુનીત શર્મા અને વરિષ્ઠ રેલવે અધિકારીઓ પણ હાજર રહ્યા હતા.
આ ગીત રેલવે મંત્રાલય દ્વારા ભારતની સ્વતંત્રતાની 75મી વર્ષગાંઠની ઉજવણી- ‘આઝાદી કા અમૃત મહોત્સવ’ અને ભારતીય રેલવેની સિદ્ધિઓ, વિકાસ અને સમગ્ર ભારતના આધારે એકીકરણ દર્શાવવા માટે હાથ ધરવામાં આવેલી પહેલનો એક ભાગ છે.
આ પ્રસંગે બોલતા શ્રીમતી દર્શના જરદોશે કહ્યું, “આઝાદી કા અમૃત મહોત્સવના ભાગરૂપે આ ગીત વિવિધતામાં એકતાને રજૂ કરે છે. ગીતનું નવું સંસ્કરણ માત્ર રેલવે કર્મચારીઓને જ નહીં પરંતુ સમગ્ર રાષ્ટ્રને પણ પ્રેરિત કરશે. તે ભવિષ્યની પેઢીઓને પણ પ્રેરણા આપશે.”
આ ગીત 'મિલે સુર મેરા તુમ્હારા' નું નવું સંસ્કરણ છે જે 1988માં સ્વતંત્રતા દિવસ પર પ્રથમ વખત ટેલિકાસ્ટ થયું હતું. મૂળ ગીતના શબ્દો જેમ છે તેમ જાળવી રાખવામાં આવ્યા છે પરંતુ સંગીતને નવા સંસ્કરણમાં રજૂ કરવામાં આવ્યું છે. આ ગીત 13 જુદી-જુદી ભાષાઓમાં ગવાયું છે જેથી તમામ ઝોનલ રેલવેમાં મિત્રતાની લાગણી મળે.
આ ગીત રેલવે કર્મચારીઓ દ્વારા ખાસ ગાવામાં આવ્યું છે. તેમના વિડીયોમાં વિવિધ રેલ્વે કર્મચારીઓ, પ્રખ્યાત રેલવે ખેલાડીઓ, ટોક્યો ઓલિમ્પિક પદક વિજેતા, રેલવે અધિકારીઓ અને માનનીય રેલવે મંત્રી અને માનનીય રેલવે રાજ્ય મંત્રી સામેલ છે.
ગીતની વિડિયો લિંક નીચે આપેલ છે:-
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 248
મંત્રીમંડળ
કેબિનેટે ખાદ્યાન્ન સુરક્ષા સહયોગ પર ભારત અને ડેન્માર્ક વચ્ચેના સમજુતી કરારોને મંજુરી આપી
પ્રધાનમંત્રી શ્રી નરેન્દ્ર મોદીની અધ્યક્ષતા હેઠળ મળેલ કેન્દ્રીય મંત્રીમંડળની બેઠકે ભારત અને ડેન્માર્ક વચ્ચે ખાદ્ય સુરક્ષાના ક્ષેત્રમાં સહયોગને લગતા સમજુતી કરારો ને તેની પૂર્વવર્તી મંજુરી આપી દીધી છે. આ સમજુતી કરારો પર 16 એપ્રિલ 2018ના રોજ હસ્તાક્ષર કરવામાં આવ્યા હતા.
આ સમજુતી કરારો દ્વિપક્ષીય સંબંધો, પારસ્પરિક સમજણ અને વિશ્વાસને મજબુત બનાવવાની સાથે જ બંને પક્ષોને ખાદ્ય સુરક્ષા પ્રત્યેના તેમના ક્ષમતા નિર્માણના પ્રયત્નોમાં વધુ સક્ષમ બનાવશે. વધુમાં તે બંને દેશોમાં ખાદ્ય સુરક્ષાના ક્ષેત્રમાં શ્રેષ્ઠ પ્રવૃત્તિઓની સમજણ કેળવશે તેમજ ખાદ્ય સુરક્ષાને લગતા મુદ્દાઓનો ઝડપી નિકાલ લાવવા સમર્થ બનાવશે.
આ સમજુતી કરારો મહત્વના ખાદ્ય પદાર્થોના વેપારમાં સહાયભૂત બનશે અને શ્રેષ્ઠ પ્રવૃત્તિઓ સુધીની પહોંચ કેળવીને ખાદ્ય સુરક્ષાની ગુણવત્તાને સુધારવામાં મદદ કરશે
(Visitor Counter : 63
પ્રધાનમંત્રીનું કાર્યાલય
પ્રધાનમંત્રીએ હ્યુસ્ટનમાં શ્રી સિદ્ધિ વિનાયક મંદિરનું ઉદ્ઘાટન કર્યું
પ્રધાનમંત્રીએ ‘શાશ્વત ગાંધી સંગ્રહાલય’નો શિલાન્યાસ કર્યો
પ્રધાનમંત્રી શ્રી નરેન્દ્ર મોદીએ ટેક્સાસનાં હ્યુસ્ટનમાં શ્રી સિદ્ધિ વિનાયક મંદિર અને ‘ગુજરાતી સમાજ ઑફ હ્યુસ્ટન ઇવેન્ટ સેન્ટર’નું ઉદ્ઘાટન કર્યું હતું. તેઓ ‘હાવડી મોદી’ કાર્યક્રમ પછી ટેક્સાસ ઇન્ડિયન ફોરમ દ્વારા આયોજિત અભિવાદન કાર્યક્રમમાં ભારતીય સમુદાય સાથે જોડાયા હતાં.
પ્રધાનમંત્રીએ હ્યુસ્ટનમાં શાશ્વત ગાંધી સંગ્રહાલયનો શિલાન્યાસ દર્શાવતી તકતીનું અનાવરણ પણ કર્યું હતું.
ઉદ્ઘાટન બાદ એકત્ર થયેલા લોકોને સંબોધન કરતાં પ્રધાનમંત્રીએ ‘હાવડી મોદી’નાં આયોજકોનો આભાર માન્યો હતો. તેમણે કહ્યું હતું કે, “જ્યાં સુધી ભારત અને અમેરિકાનાં સંબંધોની વાત છે, તો તમે ઉજ્જવળ ભવિષ્ય માટે એક મંચ તૈયાર કર્યો છે.”
શાશ્વત ગાંધી સંગ્રહાલય વિશે પ્રધાનમંત્રીએ કહ્યું હતું કે, આ સંગ્રાહલય હ્યુસ્ટનનું અમૂલ્ય સાંસ્કૃતિક સીમાચિહ્ન બનશે. પ્રધાનમંત્રીએ ઉમેર્યું હતું કે, “હું થોડા સમય માટે આ સંગ્રહાલયના નિર્માણની કામગીરી સાથે જોડાયેલો હતો. આ સંગ્રહાલય મહાત્મા ગાંધીનાં વિચારોને યુવા પેઢી વચ્ચે લોકપ્રિય બનાવશે એવી મને ખાતરી છે.”
પ્રધાનમંત્રીએ ભારતીય સમુદાયને પ્રવાસી તરીકે ઓછામાં ઓછા પાંચ પરિવારોને ભારતની મુલાકાત લેવા પ્રેરિત કરવાની અપીલ કરી હતી. તેમણે ભારતીય-અમેરિકન સમુદાયએ જ્યાં પણ જાય ત્યાં પોતાની માતૃભાષા સાથે જોડાયેલા રહેવા માટે અપીલ કરી હતી.
RP
(Visitor Counter : 120
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 155.39 કરોડને પાર
છેલ્લા ચોવીસ કલાકમાં 73 લાખ ડોઝ આપવામાં આવ્યા
સાજા થવાનો દર હાલમાં 95.20%
છેલ્લા 24 કલાકમાં 2,64,202 દૈનિક નવા કેસ નોંધાયા
અત્યાર સુધીમાં ઓમિક્રોનના કુલ 5,753 કેસ સામે આવ્યા;ગઈકાલથી તેમાં 4.83 ટકાનો વધારો
ભારતમાં સક્રિય કેસનું ભારણ 
સાપ્તાહિક પોઝિટિવિટી દર 
છેલ્લા 24 કલાકમાં 73 લાખ  રસી ડોઝના વહીવટ સાથે, ભારતનું કોવિડ -19 રસીકરણ કવરેજ 155.39 કરોડ ના સીમાચિહ્ન આંકને વટાવી ગયું છે. જે 1,66,59,387 સત્રો દ્વારા પ્રાપ્ત થયું છે. આજે સવારે 7 વાગ્યાના કામચલાઉ ડેટા મુજબ સંચિત આંકડાની માહિતીમાં નીચેની બાબતોનો સમાવેશ થાય છેઃ
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,03,89,851
|
|
બીજો ડોઝ
|
|
97,68,352
|
|
સાવચેતી ડોઝ
|
|
14,72,348
|
|
FLWs
|
|
પ્રથમ ડોઝ
|
|
1,83,88,501
|
|
બીજો ડોઝ
|
|
1,70,28,660
|
|
સાવચેતી ડોઝ
|
|
10,80,733
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
3,14,83,560
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
52,15,18,598
|
|
બીજો ડોઝ
|
|
36,31,10,223
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
19,70,42,104
|
|
બીજો ડોઝ
|
|
15,92,79,748
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,27,95,849
|
|
બીજો ડોઝ
|
|
9,98,12,738
|
|
સાવચેતી ડોઝ
|
|
8,10,554
|
|
સાવચેતી ડોઝ
|
|
33,63,635
|
|
કુલ
|
|
1,55,39,81,819
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,48,24,706 દર્દીઓ સાજા થઇ ગયા છે અને છેલ્લા 24 કલાકમાં વધુ 1,09,345 દર્દીઓ સાજા થયા છે.
આના કારણે એકંદરે સાજા થવાનો દર 95.20% થયો છે.
છેલ્લા 24 કલાકમાં ભારતમાં દૈનિક 2,64,202 નવા કેસ નોંધાયા છે.
સક્રિય કેસનું ભારણ હાલમાં 12,72,073.હાલમાં સક્રિય કેસો દેશના કુલ પોઝિટિવ કેસોના 3.48% છે,
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 17,87,457 5કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 69.90કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે. સાપ્તાહિક પોઝિટીવિટી દર હાલમાં 11.83% છે, જ્યારે દૈનિક પોઝિટીવિટી દર આજે 14.78% નોંધાયો છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 126
પ્રધાનમંત્રીનું કાર્યાલય
પ્રધાનમંત્રી શ્રીએ બેંક અને નૉન-બેંકીગ ફાયનાન્સ કંપનીઓના સહયોગીઓ સાથે વાર્તાલાપ કર્યો
પ્રધાનમંત્રી શ્રી નરેન્દ્ર મોદીએ આજે બેંક અને નૉન-બેંકીગ ફાયનાન્સ કંપનીઓના સહયોગીઓ સાથે સંવાદ કર્યો હતો અને ભવિષ્યના રોડ મેપ અંગે અને વિઝન સહિતની બાબતો અંગે ચર્ચા કરી હતી.
આ બેઠકમાં વિકાસના માર્ગમાં નાણાંકીય અને બેંકીંગ વ્યવસ્થાની મહત્વની ભૂમિકા અંગે ચર્ચા કરવામાં આવી હતી. એ બાબતની નોંધ લેવામાં આવી હતી કે, નાના ઉદ્યોગસાહસિકો, સ્વ-સહાય જૂથો, ખેડૂતો વગેરેને સંસ્થાકીય ધિરાણ અને વિકાસ માટે પ્રોત્સાહિત કરવા જોઈએ. દરેક બેંકની જરૂરિયાત અંગે આત્મનિરિક્ષણ કરવુ જોઈએ તથા ધિરાણ પ્રવાહની સ્થિરતા જળવાઈ રહે તે માટે બેંકની પ્રણાલીઓ અંગે ફેરવિચારણા કરવી જોઈએ. બેંકોએ તમામ દરખાસ્તોને એક જ પ્રકારના માપદંડ વડે ચકાસવી જોઈએ નહી અને બેંકેબલ દરખાસ્તોને ઓળખીને નોખી પાડવી જોઈએ, જેથી તેમને તેમની યોગ્યતાને આધારે ધિરાણ મળી રહે તથા ભૂતકાળની નોન-પરફોર્મીંગ એસેટસને નામે મુશ્કેલી આવે નહી.
આ બેઠકમાં એ બાબત ઉપર ભાર મુકવામાં આવ્યો હતો કે, સરકાર દ્રઢતાપૂર્વક બેંકીંગ સિસ્ટમની સાથે ઉભી રહી છે. બેંકોને સહયોગ આપવા તથા તેમના વિકાસને પ્રોત્સાહિત કરવા માટે સરકાર કોઈ પણ કદમ ઉઠાવી શકે તેમ છે.
બેંકોએ સેન્ટ્રલાઈઝ ડેટા પ્લેટફોર્મ, ડિજીટલ ડોક્યુમેન્ટેશન અને માહિતીઓનો એ રીતે ઉપયોગ કરવો જોઈએ કે, જેથી ગ્રાહકો ડિજીટલ પધ્ધતિ અપનાવવા તરફ આગળ વધે. આવુ કરવાથી ધિરાણનો વ્યાપ વધશે, ગ્રાહકોમાં સરળતા વધશે તથા બેંકોના ખર્ચાઓમાં ઘટાડો થશે આ ઉપરાંત છેતરપિંડીના કિસ્સાઓમાં પણ ઘટાડો થશે.
ભારતે એક મજબૂત અને ઓછો ખર્ચ ધરાવતી માળખાગત સુવિધાઓનુ નિર્માણ કર્યું છે. જે દરેક ભારતીયને ખૂબ જ આસાની સાથે, કોઈ પણ કદના ડિજીટલ વ્યવહારો તરફ વળવા માટે પ્રોત્સાહિત કરે છે. બેંકો અને નાણાંકિય સંસ્થાઓએ RUPAY અને UPIનો ગ્રાહકોમાં વપરાશ વધે તે માટે તેમને સક્રિય રીતે પ્રોત્સાહિત કરવા જોઈએ.
એમએસએમઈ ક્ષેત્ર માટે તાકીદની ક્રેડીટ લાઈન, વધારાનાં કેસીસી કાર્ડઝ અને એનબીએફસી અને એમએફઆઈ જેવી પ્રવાહિતા માટેની યોજનાઓની આ બેઠકમાં સમીક્ષા કરવામાં આવી હતી. એ બાબતની નોંધ લેવામાં આવી હતી કે, મોટા ભાગની યોજનાઓમાં નોંધપાત્ર પ્રગતિ થઈ છે. બેંકોએ નિર્ધારિત લાભાર્થીઓ માટે સક્રીય થવાની જરૂર છે કે જેથી તેમને કટોકટીના સમયમાં સમયબધ્ધ રીતે ધિરાણ સહયોગના લાભ મળતા રહે.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 193..53 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 16.93 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,93,53,58,865
|
|
બાકી ઉપલબ્ધ
|
|
16,93,99,310
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 193.53 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 16.93 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 126
PIB Headquarters
કોવિડ-19 અંગે PIBનું દૈનિક બુલેટિન
|
|
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 193.57 કરોડ રસીના ડોઝ આપવામાં આવ્યા
- ભારતમાં સક્રિય કેસનું ભારણ 18,386 થયું
- સક્રિય કેસનું ભારણ હાલમાં 0.04% છે
- સાજા થવાનો દર હાલમાં 98.74% નોંધાયો
- છેલ્લા 24 કલાકમાં 2,236 દર્દીઓ સાજા થયા, કુલ વધીને 4,26,17,810 દર્દીઓ સાજા થયા
- છેલ્લા 24 કલાકમાં ભારતમાં 2,745 નવા કેસ નોંધાયા
- દૈનિક પોઝિટિવીટી દર 0.60% પહોંચ્યો
- સાપ્તાહિક પોઝિટિવીટી દર હાલમાં 0.63% છે
- કુલ 85.08 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,55,314 ટેસ્ટ કરાયા
#Unite2FightCorona #IndiaFightsCorona
Press Information Bureau
Ministry of Information & Broadcasting
Government of India
પ્રધાનમંત્રીનું કાર્યાલય
પ્રધાનમંત્રીએ મનોજ સરકારને પેરાલિમ્પિક્સ ગેમ્સમાં બેડમિન્ટનમાં કાંસ્ય પદક જીતવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ ટોક્યોમાં પેરાલિમ્પિક્સ ગેમ્સમાં બેડમિન્ટનમાં કાંસ્ય પદક જીતવા બદલ મનોજ સરકારને અભિનંદન પાઠવ્યા છે.
એક ટ્વિટમાં પ્રધાનમંત્રીએ કહ્યું;
"@manojsarkar07 ના અદ્ભુત પ્રદર્શનથી ખૂબ આનંદ થયો. તેમને બેડમિન્ટનમાં પ્રતિષ્ઠિત કાંસ્ય પદક લાવવા બદલ અભિનંદન. ભવિષ્ય માટે ખૂબ ખૂબ શુભેચ્છાઓ. #Paralympics #Praise4Para"
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ કેદારનાથ ધામ ખાતે વિકાસ કાર્યોની સમીક્ષા કરી
પ્રધાનમંત્રી શ્રી નરેન્દ્ર મોદીએ આજે કેદારનાથ ધામમાં ચાલી રહેલા વિકાસ કાર્યોની તેમજ ધામની દિવ્યતાને વધારવા માટે ચાલી રહેલા પ્રયાસોની પણ સમીક્ષા કરી.
કેદારનાથ મંદિર અને જગદગુરુ આદિ શંકરાચાર્યની સમાધિસ્થળની દિવ્યતાને આગળ વધારવા, સ્વચ્છતા જાળવવા અને વ્યાપક વિકાસને સુનિશ્ચિત કરવા વિચાર-વિમર્શ કરવામાં આવ્યો. આ સમીક્ષામાં ગૌરીકુંડ-કેદારનાથ માર્ગ પર મુસાફરોને તમામ સુવિધા મળે અને ટેકનોલોજી દ્વારા યાત્રાધામના ઐતિહાસિક અને સાંસ્કૃતિક મહત્વને પ્રદર્શિત કરવા માટેની વ્યવસ્થા કરવામાં આવે તે સુનિશ્ચિત કરવા પર પણ ધ્યાન કેન્દ્રિત કરવામાં આવ્યું હતું.
DS/GP/BT
(
ગૃહ મંત્રાલય
કેન્દ્ર સરકારે કોવિડ-19 સામે લડવા અને તેનું સંક્રમણ અસરકારક રીતે નિયંત્રિત કરવા પરિસ્થિતિનું મૂલ્યાંકન કરવા અને રાજ્યોના પ્રયાસોમાં વધારો કરવા આંતર-મંત્રાલય કેન્દ્રીય ટીમ નું ગઠન કર્યુ
દેશના કેટલાક જિલ્લાઓમાં લૉકડાઉનના પગલાંઓના ઉલ્લંઘનની અસંખ્ય ઘટનાઓ સામે આવી રહી છે, જે આરોગ્ય માટે ગંભીર જોખમ ઊભું કરે છે અને કોવિડ-19ના ફેલાવા માટેનું જોખમ સર્જે છે. આ બાબત જાહેર જનતાના સામાન્ય હિતની વિરુદ્ધ પણ છે. આ ઉલ્લંઘનની ઘટનાઓમાં અગ્રણી આરોગ્યસંભાળ વ્યાવસાયિકો ઉપર હિંસક હુમલાઓ, પોલીસ કર્મચારીઓ ઉપર હુમલાં, બજારોમાં સામાજિક અંતરના નિયમોનું ઉલ્લંઘન અને ક્વોરોન્ટાઇન કેન્દ્રોની સ્થાપનાના વિરોધ અને તેવી બીજી અનેક બાબતોનો સમાવેશ થાય છે.
કેન્દ્ર સરકારે ગુજરાત માટે બે અને તેલંગણા, તમિલનાડુ અને મહારાષ્ટ્ર  માટે એક એક આંતર- મંત્રાલય કેન્દ્રીય ટીમો નું ગઠન કર્યુ છે. આ ટીમ પરિસ્થિતિનું સ્થાનિક મૂલ્યાંકન કરશે અને તેના ઉપાયો માટે રાજ્ય સત્તામંડળને જરૂરી દિશા-નિર્દેશો જારી કરશે અને જાહેર જનતાના વ્યાપક હિતમાં કેન્દ્ર રકારને તેનો અહેવાલ સુપરત કરશે.
અમદાવાદ અને સુરત , થાણે , હૈદરાબાદ  અને ચેન્નઇ  જેવા મુખ્ય હોટસ્પોટ જિલ્લાઓ અને ઉભરતાં હોટસ્પોટમાં પરિસ્થિતિ ગંભીર છે. આ ટીમ કેન્દ્રની તજજ્ઞતાનો ઉપયોગ કરશે અને કોવિડ-19 સામેની લડાઇ અને તેનો ફેલાવો નિયંત્રિત કરવા માટે રાજ્યના પ્રયત્નો વધુ અસરકારક બનાવવા સહાયતા પુરી પાડશે.
IMCT આપત્તિ વ્યવસ્થાપન અધિનિયમ, 2005 અંતર્ગત જારી કરાયેલા દિશા-નિર્દેશો અનુસાર આ ટીમ લૉકડાઉન પગલાંઓના પાલન અને અમલીકરણ, આવશ્યક ચીજ-વસ્તુઓનો પૂરવઠો, ઘરોની બહાર લોકોના અવર-જવરમાં સામાજિક અંતર, આરોગ્ય માળખાની તૈયારી, હોસ્પિટલ સુવિધાઓ અને જિલ્લામાં સેમ્પલ આંકડાઓ, આરોગ્ય વ્યાવસાયિકોની સલામતી, પરીક્ષણ કીટ્સ, PPE, માસ્ક અને અન્ય સુરક્ષા ઉપકરણોની ઉપલબ્ધતા અને શ્રમિક અને ગરીબ લોકો માટે રાહત છાવણીઓની પરિસ્થિતિ સહિત વ્યાપક મુદ્દાઓ ઉપર ધ્યાન કેન્દ્રિત કરશે.
જો હોટસ્પોટ જિલ્લાઓ/ ઉભરતાં હોટસ્પોટમાં અથવા તેવા સ્થાનો જ્યાં વ્યાપક ફેલાવો અથવા સમુહની સંભાવના હોય તે વિસ્તારોમાં ઉપરોક્ત જણાવેલા ઉલ્લંઘનોની ઘટનાઓ થવા દેવામાં આવે તો દેશના લોકો માટે ગંભીર આરોગ્ય જોખમ પેદા કરી શકે છે.
આ આપત્તિ વ્યવસ્થાપન અધિનિયમ, 2005ની કલમ 35, 35 અને 35 અંતર્ગત પ્રાપ્ત થયેલી સત્તાની રૂએ કેન્દ્ર સરકારે આ સમિતિઓનું ગઠન કર્યુ છે. રાજ્ય/કેન્દ્રશાસિત પ્રદેશોની સરકારને સૂચના આપવામાં આવી છે કે જ્યારે તે આપત્તિ વ્યવસ્થાપન અધિનિયમ, 2005 અંતર્ગત ગૃહ બાબતોના મંત્રાલય દ્વારા જારી કરાયેલા દિશા-નિર્દેશોના પાલન માટે કડક પગલાંઓ લાદી શકે છે, ત્યારે તે પગલાંઓના અમલમાં કોઇ હળવાશ રાખવી જોઇએ નહીં.
વધુમાં ભારતની સર્વોચ્ચ અદાલતે પણ તેના 31.03.2020ના આદેશમાં જણાવ્યું છે કે તમામ સંબંધિત રાજ્ય સરકારો, જાહેર સત્તામંડળો અને ભારતના નાગરિકો જાહેર સલામતીના હિતમાં ભારત સરકાર દ્વારા બહાર પડાયેલા નિર્દેશો અને આદેશોનું અક્ષરશઃ પાલન કરશે. સર્વોચ્ચ અદાલતના નિર્દેશ તરીકે ગણવો જોઇએ તેવા આ અવલોકનની જાણકારી તમામ રાજ્ય/કેન્દ્રશાસિત પ્રદેશની સરકારોને કરી દેવામાં આવી છે.
IMCT તેમની મુલાકાત વહેલામાં વહેલી તકે શરૂ કરશે.
GP/DS
(